Christopher Ainslie (1978-) is 'n Suid-Afrikaanse kontratenoor wat as een van die leidende vertolkers van kontratenoorrolle beskou word. Hy tree gereeld in Suid-Afrika, Brittanje en Europa op. Ainslie studeer finansies aan die Universiteit van Kaapstad, waarna hy sy loopbaan as 'n geoktrooieerde rekenmeester begin. In 2005 vestig hy homself in Londen, studeer aan die Royal College of Music, vanwaar hy met onderskeiding gradueer. Hy maak sy debuut in 2008 in die Koninklike Operahuis in sir Harrison Birtwistle se opera, The Minotaur. In 2007 kry hy die Michael Olivier-prys in die Händel-sangkompetisie en in 2008 is hy die eerste kontratenoor wat die Richard Tauber-kompetisie wen. In 2011 het hy die eerste plek in die Gianni Bergamo-kontratenoorkompetisie behaal. Drie van SA kry lof vir opera in Londen, Volksblad, 23 November 2009 HAT Taal-en-feitegids, Pearson, Desember 2013, ISBN 978-1-77578-243-8 Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.